**ANTIHELMINKTIKI**

Biovermin pasta

**SESTAVA:** 1 ml peroralne paste vsebuje:

flubendazolum (flubendazol), 44 mg

**INDIKACIJE:** Zatiranje naslednjih vrst zajedavcev pri mačkah in psih:

gliste Toxocara canis, Toxocara cati, Toxascaris leonina, Uncinaria stenocephala, Ancylostoma caninum, Ancylostoma tubaeforme, Trichuris vulpis;

trakulje Taenia pisiformis, Hydatigera taeniaeformis.

**ODMERKI IN NAČIN DAJANJA:**

|  |  |  |  |
| --- | --- | --- | --- |
| **Invadiranost** | **Odmerjanje** | **Trajanje dajanja** | **Način dajanja** |
| **Z glistami** | 1 ml paste na 2 kg telesne mase 1-krat na dan | 2 dni zapored | Mačkam damo pasto, pomešano s hrano, na koren jezika ali pa namažemo prednjo nogo, ki jo mačka poliže in tako dobi odmerek pripravka. Psom damo pasto na koren jezika ali pomešano s hrano. |
| **Mešana invadiranost** (z glistami in s trakuljami) | 1 ml paste na 2 kg telesne mase 1-krat na dan | 3 dni zapored |
| Odmerek določimo z batom, na katerem so označene telesne mase živali. Iztisnemo točno odmerjeno količino paste, ki ustreza predpisanemu odmerku glede na telesno maso živali. | | | |

PREVENTIVNO DAJANJE:

*Mačke*

mladiči: ob 6. tednu starosti

mlade mačke: na 2 do 3 mesece

odrasle mačke: 3-krat do 4-krat na leto

vse mačke: pred vakcinacijo

*Psi*

mladiči: okoli 1. do 2. tedna starosti

mladi psi: ob odstavitvi in nato na 2 do 3 mesece

psice: 14 dni pred porodom in 14 dni po njem

odrasli psi: 3-krat do 4-krat na leto

vsi psi: pred vakcinacijo

**KONTRAINDIKACIJE:** Mačkam ne dajemo pripravka med brejostjo in dojenjem, psicam pa ne med parjenjem, 10 dni pred porodom in 10 dni po njem.

Dehinel plus

**DELOVANJE:** Dehinel plus je širokospektralni kombinirani antihelmintik, ki učinkovito odpravlja notranje zajedavce pri psih. Zdravilo vsebuje tri učinkovine z različnim načinom delovanja na zajedavce.

Febantel se v jetrih pretvori v številne metabolite, ki v občutljivih zajedavcih motijo delovanje mikrotubulov, sočasno pa zavirajo aktivnost fumarat reduktaze, ki je ključni encim v njihovem energetskem metabolizmu. Prekinejo tudi transport in resorpcijo glukoze.

Pirantelijev embonat v zajedavcih zavira nevromuskularni prenos dražljajev in povzroči spastično paralizo njihovega mišičja. Gostitelj izloči zajedavce iz prebavil s peristaltiko.

Prazikvantel se po adsorpciji iz prebavil razgradi v jetrih in izloči z žolčem. Poškoduje ovojnico trakulj in povzroči spastično paralizo mišičja zajedavcev. Občutljive trakulje se v prebavilih razgradijo, zato v iztrebkih redko najdemo cele zajedavce, njihove skolekse ali odrivke.

INDIKACIJE: Zdravljenje mešanih invazij z askaridi (Toxocara canis, Toxascaris leonina), nematodi (Uncinaria stenocephala, Ancylostoma caninum, Trichuris vulpis) in cestodi (Echinococcus granulosus, Echinococcus multilocularis, Dipylidium caninum, Taenia spp., Multiceps multiceps, Mesocestoides spp.) pri psih.

ODMERKI IN NAČIN DAJANJA:

|  |  |  |  |  |  |
| --- | --- | --- | --- | --- | --- |
| Vrsta živali | odmerjanje | | | | Način dajanja |
| Mladiči in majhni psi | do 5 kg telesne mase  1/2 tablete | | do 10 kg telesne mase  1 tableta | | Tablete damo živali na koren jezika ali jih skrijemo v košček mesa, klobase ali sira. Zadostuje enkratni odmerek zdravila. Za učinkovito preprečevanje parazitoz je potrebno dajanje 3- do 4-krat na leto. Pri diagnosticirani parazitozi žival takoj dehelmintiziramo. V primeru težje invadiranosti lahko dajanje ponovimo po 2 tednih. |
| Srednje veliki psi | do 15 kg telesne mase  1 in 1/2 tablete | | do 20 kg telesne mase  2 tableti | |
| priporočamo | do 30 kg telesne mase  3 tablete | | | |
| Veliki psi | do 40 kg telesne mase  4 tablete | do 50 kg telesne mase  5 tablet | | do 60 kg telesne mase  6 tablet |

KONTRAINDIKACIJE: Breje psice ne zdravimo v prvih dveh tretjinah brejosti.

Pratel

DELOVANJE:

Prazikvantel deluje na veliko število odraslih in razvojnih oblik trakulj (cestode) tako, da vpliva na

prepustnost povrhnjice za kalcij in glukozo. To povzroči spastično paralizo muskulature parazita, ki se

nato s peristaltiko črevesja izloči iz telesa. Pirantel deluje na gliste (nernatode). Je depolarizirajoči nevromuskularni blokator, ki paralizira mišičje parazitov. Ti se nato s peristaltiko izločijo iz črevesja.

INDIKACIJE:

Zatiranje glistavosti in trakuljavosti pri psih, ki ju povzročajo Toxocara canis, Toxascaris leonina, Uncinaria stenocepha, Ancylosloma caninum, Echinococcus granulosus, Echinococcus mullitocularis, Dipylidium caninum, Taenia spp., Mesocestoides spp.

ODMERKI IN NAČIN DAJANJA:

Tablete damo psom zdrobljene skupaj s hrano ali cele v koščku mesa ali sira. Zdravilo damo v enkratni dozi.

do 2 kg telesne mase ¼ tablete

2-5 kg telesne mase ½ tablete

5-10 kg telesne mase 1 tableta

10-20 kg telesne mase 2 tableti

20-30 kg telesne mase 3 tablete

30-40 kg telesne mase 4 tablete

40-50 kg telesne mase 5 tablet

V primeru hude invazije z glistami moramo dajanje po 14 dneh ponoviti.

Priporočamo dajanje zdravila 3-4-krat na leto.

KONTRAINDIKACIJE:

Odmerki v času brejosti in laktacije ne smejo biti večji od predpisanih. Ne smemo ga dajati zelo

osla belim živalim. Zdravila ne dajemo živalim, za katere je poznana preobčutljivost za aktivni učinkovini. Ne smemo ga uporabljati hkrati s preparati, ki vsebujejo piperazin.

Dehinel Plus XL

**INDIKACIJE:**

Zdravljenje mešanih invazij z naslednjimi vrstami glist in trakulj pri odraslih psih: gliste (Toxocara canis, Toxascaris leonina (pozne razvojne in odrasle oblike) Uncinaria stenocephala, Ancylostoma caninum (odrasli)), Trakulje: Taenia spp., Dipylidium caninum

**ODMERKI IN NAČIN DAJANJA:**

Za peroralno uporabo.

Priporočeni odmerek na kg telesne mase je 15 mg febantela, 14,4 mg pirantela in 5 mg prazikvantela, kar ustreza 1 tableti na 35 kg telesne mase. Tablete lahko razpolovimo. Pred in po dajanju zdravila živali ni potrebno omejevati dostopa do hrane. Tableto/tablete damo živali neposredno ali jo/jih skrijemo v hrano.

Za nadzor Toxocara-e je treba doječim psicam dati zdravilo 2 tedna po kotitvi in nato v 2-tedenskih presledkih do odstavitve. V primeru hude invadiranosti z glistami je treba odmerek ponoviti po 14 dneh.

Pri rutinskem nadzoru je treba odrasle pse tretirati vsake 3 mesece.

KONTRAINDIKACIJE:

Ne uporabite sočasno s piperazinskimi spojinami. Ne uporabimo v primeru preobčutljivosti na zdravilno učinkovino ali na katero koli pomožno snov. Pri brejih psicah ne smemo prekoračiti navedenih odmerkov.